《续寄一章》
宋代·王冲

骀荡青郊祓禊辰，东池冠盖集嘉宾。逍遥共入华胥国，绰约谁嘉洛浦神。

展障露花长乐际，袍敧烟草曲江滨。遥知台旆行春暇，起作元钧辅弼人。

作者简介：王冲（九八九～一○五六），字景儒，其先自太原（今属山西）迁居虞城（今属河南）。真宗大中祥符中进士，知兴国军永兴县，后授武昌军掌书记。仁宗天圣初历知寿邱、晋源、陈留县。因忤宦官罗崇勋，除名贬雷州。景祐初仁宗亲政，起知越州会稽县。康定初通判乾州、华州。历知乾、洋、泰等州，领南京留司御史台。嘉祐元年卒，年六十八。《公是集》卷五三有《王公墓志铭》。